रेनवाल क्षेत्र के अपराधों में 25% आई कमी
भास्कर न्यूज | किशनगढ़-रेनवाल
लोगोंकी सजगता कहें या जागरूकता या पुलिस की मुस्तैदी, कारण कुछ भी हो, लेकिन पिछले वर्ष की तुलना में वर्ष 2015 में अपराधों में 25 प्रतिशत तक की कमी आई है। पिछले वर्ष की तुलना में सभी तरह के आपराधिक मामले पुलिस में कम दर्ज हुए हैं। पुलिस आंकड़ों के अनुसार वर्ष 2015 में 323 मामले दर्ज हुए हैं, जिनमें भारतीय दण्ड संहिता के 263 मामले हैं। वर्ष 2014 में 377 में 354 आईपीसी के तथा वर्ष 2013 में कुल 347 मामले, जिनमें 302 आईपीसी के दर्ज हुए। हत्या, लूट, देहशोषण, चोरी अपहरण के मामलों में गत दो वर्ष की तुलना में कमी आई है।
चौमू | शहरके बाइपास पर रविवार को नवभूमिका मानव विकास संस्थान ने राजस्थान पुलिस के सहयोग से सड़क सुरक्षा सप्ताह मनाया। विधायक रामलाल शर्मा नगरपालिका अध्यक्ष अर्चना कुमावत ने वाहन चालकों को सड़क सुरक्षा कुंजी प्रदान कर वाहन चालकों को नियमों की जानकारियां दी। संस्थान अध्यक्ष शंकर यादव ने बताया कि वाहन चालकों को हेलमेट का उपयोग करने, सीट बेल्ट लगाने, गति सीमा चालक लाइसेंस आदि के बारे में जानकारी दी और संस्था द्वारा किए गए जन सेवार्थ कार्याें के बारे में बताया। एसीपी दीपक शर्मा ने भी सड़क सुरक्षा सप्ताह कार्यक्रम में शिरकत की।संस्था महासचिव प्रहलाद राय यादव, जिला सीएलजी सदस्य मोहनलाल कुमावत, पूर्व नगरपालिका अध्यक्ष आशीष दुसाद, विमलपुरा ग्राम पंचायत सरपंच रामगोपाल मीणा, वार्ड पार्षद राजेंद्र सैनी, शेषराज मीणा, बार एसोसिएशन महासचिव जीवणराम यादव आदि मौजूद थे।
hin_Deva bho_Deva hin_Deva hin_Deva